ASPตอบโจทย์ลูกค้าทุกด้าน
เอเซีย พลัส เอาใจนักลงทุนใหม่เปิดตัวแอพพลิเคชั่นหวังตอบโจทย์ทุกด้าน เพิ่มลูกค้าใหม่ 1020%
23 เม.ย. 2556

เอเซีย พลัส เอาใจนักลงทุนใหม่เปิดตัวแอพพลิเคชั่นหวังตอบโจทย์ทุกด้าน เพิ่มลูกค้าใหม่ 1020%
นายก้องเกียรติ โอภาสวงการ ประธานกรรมการบริหาร บริษัทหลักทรัพย์ (บล.) เอเซีย พลัส (ASP) เปิดเผยว่า วันที่ 22 เม.ย.ที่ผ่านมา บริษัทตัวได้เปิดแอพพลิเคชั่นบนมือถือและแท็บเล็ต “ASP Smart” ที่เป็นการตอบโจทย์ให้กับข่าวสารถึงมือลูกค้าทุกด้านเป็นแห่งแรกของอุตสาหกรรมตั้งแต่รายงานข่าว เข้าถึงข้อมูลพื้นฐานแบบเรียลไทม์ ดูราคาหุ้นย้อนหลังตั้งแต่ปี 2538 และสามารถช่วยลูกค้าหาหุ้นเด่นตามเงื่อนไขของนักลงทุนในการประเมินกำไรและเงินปันผล 
นอกจากนี้ นักลงทุนยังสามารถเปรียบเทียบราคาหุ้นในอุตสาหกรรมเดียวกันระดับภูมิภาค รวมถึงการแจ้งเตือนทุกเหตุการณ์ที่มีผลต่อราคาหุ้น ทั้งหมดนี้คาดว่าจะช่วยขยายฐานนักลงทุนรายใหม่ให้มาเปิดบัญชีกับบริษัทเพิ่มขึ้น 1020% จากปีก่อนที่มีลูกค้าใหม่เปิดบัญชีกว่า 3,000 บัญชี นอกจากนั้น ขณะเดียวกันก็สามารถเพิ่มยอดการซื้อขายหรือส่วนแบ่งการตลาดให้บริษัทด้วย
ทั้งนี้ ตั้งแต่ต้นปีที่ผ่านมาด้วยภาวะตลาดหุ้นดีทำให้มีลูกค้าใหม่มาเปิดบัญชีประมาณ 1,200 ต่อเดือน เทียบกับปีก่อนเฉลี่ยที่ 300400 บัญชีต่อเดือนเท่านั้น เมื่อมีแอพพลิเคชั่นนี้ยิ่งมั่นใจว่าจะมีลูกค้าใหม่เข้ามาเพิ่มขึ้น เนื่องจาก ASP Smart เป็นช่องทางที่นักลงทุนรุ่นใหม่กำลังต้องการข้อมูลที่ครบทุกด้าน รวมถึงต้องการข้อมูลการเพิ่มทุนจากบริษัทจดทะเบียนหรือระดมทุนจากหุ้นที่เสนอขายให้ประชาชนครั้งแรก (ไอพีโอ) ที่จะมีจำนวนมากตั้งแต่เดือน พ.ค.เป็นต้นไป
ปัจจุบันใช้ได้เพียงแต่ระบบการปฏิบัติไอโอเอสของไอโฟนเท่านั้น ส่วนไอแพดจะเริ่มใช้ได้ในเดือน พ.ค. และจะเริ่มให้บริการสำหรับระบบปฏิบัติการแอนดรอยด์ในช่วงกลางปี 
นอกจากนั้น บริษัทก็มีนโยบายที่จะพัฒนาให้แอพพลิเคชั่นนี้สามารถซื้อขายหุ้นได้ หรือมีรายได้จากเป็นผู้ให้บริการขายแอพลิเคชั่นเพื่อให้ดาวน์โหลด